Bereits wenige Jåhr nåch da Schleifung vo da Festung Inglståd warn's Überlegungen bezüglich a Neuerrichtung. De Entscheidung foit scho 1806, åba de Arbaten fånga erst 1828 o, nåchdems de duach de napoleonischen Kriag belastetn Staatsfinanzen zuaglãssn håm. Da Bau vo da "Königlich Bayerischen Hauptlandesfestung" war as  greßte und deiaste Bauprojekt untam Kine Ludwig I. und håd bis 1848 guat 5000 Bauarbeiter bschäftigt. De Festung vo da Boarischn Armee besteht aus finf Fronten und sechs Kavalieren. Am End soin in da Festung guat 12.000 Soidåtn sei. Des håt zua Folge, daß zum Beispui 1861 nua 7193 zivile Eiwohna 12.750 uniformierte Eiwohna gengüberstengan. Dementsprechend houch wår as Mitspracherecht vom Militär bei da städtebaulichn Entwicklung. Jede Bebauung im Bereich da Festung muaß bewilligt wern und des hemmt nådiale de  wirtschaftliche Entwicklung. Aba da Ausbau zua Festung bedeidt gleichzeitig aa den Ausbau vo da Infrastruktur in Form vo ara Eisenbahnverbindung und am End a zaghafte Industrialisierung vor oim duach Rüstungsbetriebe, wia da "Königlich Bayrischen Gschützgiaßerei".